text: Politiet har fået flere henvendelser i drabssag
  05 juni 2013 kl. 08.17
  Politiet søger stadig vidner i forbindelse med drabet i Ragebøl ved Sønderborg. Politiet har hørt fra enkelte, men vil gerne have flere henvendelser.
  Den dræbte 29-årige lettiske mand har formentligt ligget dræbt i sin lejlighed i Ragebøl ved Sønderborg nogle dage.
  Drabsvåbenet - en steakkniv - blev fundet i lejligheden.
  Det var en nabo, der i går morges kontaktede politiet.
  Han undrede sig over, at døren til mandens lejlighed stod på klem.
  - Vi har fået nogle henvendelser, som går på køretøjer og personer. I dag vil vi afhøre vidnerne nærmere og finde ud af, hvor meget der er i henvendelserne. Men der er intet afgørende endnu. De fleste i den dræbtes omgangskreds er letter, siger Vicepolitiinspektør Bent Thuesen.
  